Α4-0185/95

Ψήφισμα για το σχέδιο ψηφίσματος του Συμβουλίου σχετικά με τους περιορισμούς στην εισδοχή υπηκόων τρίτων χωρών στο έδαφος των κρατών μελών για την άσκηση ανεξάρτητης επαγγελματικής δραστηριότητας (C4-0007/95)

Το Ευρωπαϊκό Κοινοβούλιο,

- έχοντας υπόψη το σχέδιο ψηφίσματος του Συμβουλίου (C4-0007/95),

- έχοντας υπόψη τα άρθρα 52 και επόμενα της Συνθήκης ΕΚ καθώς και τα άρθρα Κ, Κ.1, Κ.2, Κ.6 και Κ.9 της Συνθήκης ΕΕ,

- βασιζόμενο στο άρθρο 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Πολιτισμού, Νεότητας, Παιδείας, Νεότητας και Μέσων Ενημέρωσης (Α4-0185/95),

Α. λαμβάνοντας υπόψη ότι η Συνθήκη ΕΚ δεν προβλέπει τη μορφή του ψηφίσματος ως δεσμευτική απόφαση,

B. αναγνωρίζει τις ανησυχίες ορισμένων κρατών μελών όσον αφορά την απεριόριστη μετανάστευση[semigr ]

Γ. υπενθυμίζει, ωστόσο, τα οφέλη που μπορεί να αντλήσει μια κοινωνία από τη μετανάστευση[semigr ]

Δ. λαμβάνοντας υπόψη το άρθρο Κ.6, όπου αναφέρεται ότι «Η προεδρία ζητά τη γνώμη του Ευρωπαϊκού Κοινοβουλίου σχετικά με τις κυριότερες πτυχές της δραστηριότητας στους τομείς τους οποίους αφορά ο παρών τίτλος και μεριμνά ώστε οι απόψεις του Ευρωπαϊκού Κοινοβουλίου να λαμβάνονται δεόντως υπόψη»,

Ε. έχοντας υπόψη ότι η επιβολή περιορισμών στην εισδοχή υπηκόων τρίτων χωρών στο έδαφος των κρατών μελών για την άσκηση ανεξάρτητης επαγγελματικής δραστηριότητας αποτελεί μια από τις σημαντικότερες πτυχές της συνεργασίας στους τομείς της δικαιοσύνης και των εσωτερικών, και ότι στο πλαίσιο αυτό θίγονται επίσης πτυχές του κοινοτικού Δικαίου,

ΣΤ. λαμβάνοντας υπόψη ότι η διαβίβαση της πρότασης ψηφίσματος του Συμβουλίου πρέπει, συνεπώς, να θεωρείται ως αίτηση γνώμης υπό την έννοια του άρθρου Κ.6 της Συνθήκης ΕΕ,

Γενικές πτυχές

1. είναι της γνώμης ότι, στη Συνθήκη για την ΕΕ, το δικαίωμα πρωτοβουλίας της Επιτροπής αποτελεί ένα ουσιαστικό και γενικό στοιχείο και ότι σε όλους τους τομείς που καλύπτονται από το άρθρο Κ.1, σημεία 1 έως 6, η Επιτροπή έχει την πολιτική υποχρέωση να μην αφήσει την πρωτοβουλία στα κράτη μέλη ή στην Προεδρία του Συμβουλίου[semigr ]

2. ζητεί από την Επιτροπή να είναι περισσότερο δραστήρια, να προτείνει μέτρα δεσμευτικού χαρακτήρα και να αποστείλει αυτές τις προτάσεις στο Ευρωπαϊκό Κοινοβούλιο και στο Συμβούλιο[semigr ]

3. ζητεί επιμόνως όπως η Επιτροπή μελετήσει τη σκοπιμότητα εφαρμογής του άρθρου Κ.9 και όπως η Επιτροπή συντάξει έκθεση γι' αυτή τη μελέτη στην αιτιολογική έκθεση που συνοδεύει τις προτάσεις της σε όλες τις περιπτώσεις όπου μπορεί να εκπονήσει προτάσεις στους τομείς που αναφέρονται στο άρθρο Κ.1, σημεία 1 έως 6[semigr ]

Ειδικές πτυχές

4. εκφράζει τη λύπη της για την απόφαση του Συμβουλίου να χρησιμοποιήσει ένα «Ψήφισμα» προκειμένου να ασχοληθεί με ζητήματα που αφορούν την είσοδο υπηκόων τρίτων χωρών στην Ευρωπαϊκή Ένωση για την άσκηση ανεξάρτητης επαγγελματικής δραστηριότητας[semigr ]

5. εκφράζει τη λύπη του για την απόφαση του Συμβουλίου να μην επιλέξει ως νομική βάση ένα κατάλληλο άρθρο της Συνθήκης για την Ευρωπαϊκή Ένωση[semigr ]

6. εγκρίνει το περιεχόμενο του κειμένου του σχεδίου ψηφίσματος του Συμβουλίου, υπό την προϋπόθεση ότι το Συμβούλιο θα λάβει υπόψη τις τροπολογίες που ακολουθούν και καλεί την Επιτροπή να υποβάλει μία δεόντως αιτιολογημένη νομοθετική πρόταση που να στηρίζεται σε κατάλληλο άρθρο της Συνθήκης για την Ευρωπαϊκή Ένωση.

7. εκφράζει την επιθυμία, να προστεθούν στην παράγραφο Β, μετά την πρώτη παύλα τα εξής:

«- πρόσφυγες, σύμφωνα με τη Σύμβαση της Γενεύης»,

«- πολίτες τρίτων χωρών, οι οποίοι διαμένουν ήδη νόμιμα σε κράτος μέλος και έχουν δικαίωμα άσκησης οικονομικής δραστηριότητας[semigr ]»

8. ζητεί την κατάργηση των διατάξεων που παρεμποδίζουν την ενσωμάτωση των μεταναστών, με βάση τις οποίες να αποκλείεται γενικά η ανεξάρτητη εργασία μετά την έναρξη μιας μισθωτής δραστηριότητας[semigr ]

9. επιθυμεί να προσθέσει μια δωδέκατη αιτιολογική σκέψη, στην οποία να αναφέρεται ότι το συγκεκριμένο ψήφισμα δεν συνεπάγεται οποιοδήποτε περιορισμό των δικαιωμάτων που μπορούν να διεκδικούν οι πολίτες τρίτων χωρών σύμφωνα με το Κοινοτικό Δίκαιο[semigr ]

10. θεωρεί το σχέδιο ψηφίσματος μόνο ως προσωρινό μέτρο[semigr ]

11. θεωρεί ότι θα αποτελούσε παράβαση των διατάξεων του άρθρου Κ.6, αν το Συμβούλιο επιχειρούσε να θεσπίσει δεσμευτικό δίκαιο χωρίς να ζητήσει τη γνώμη του Ευρωπαϊκού Κοινοβουλίου, και αναμένει, συνεπώς, ότι και στο εν λόγω θέμα θα ληφθούν δεόντως υπόψη οι απόψεις του Ευρωπαϊκού Κοινοβουλίου[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις Κυβερνήσεις των κρατών μελών.